Worcester F 80 Distinctiones

127 Manducacio est triplex

Manducacio est triplex: corporalis, sacramentalis, et celestis.

¶ Circa corporalem attendendum est primo ne sit animositas repacitas, Psal. [127:2]: *Labores manuum tuarum quia manducabis*, etc. Tob. 2[:21]: *Videte, ne furtivus,* etc. Secundo, ne sit superfluitas saturitatis, ne sit homo sicut sanguisuga tantum bibens quod crepat, Psal. [77:29]: *Manducaverunt, et saturati sunt[[1]](#footnote-1) nimis*, etc. Ideo Eccli. 31[:19]: *Utere quasi homo frugi his quæ tibi apponuntur: ne, cum multum manducas,* *odio[[2]](#footnote-2) habearis*. Tercio, ne sit leticitas in preparacione, Matt. 6[:25]: Nolite *solliciti* esse dicentes *quid* manducaberis. Exemplum in filiis Hely dicentibus illud, [1] Reg. 2[:15]: *Non accipiam a te carnem coctam, sed* *crudam*. Quarto, ne sit inhonestas societatis quia ex coniunctu fornatur mores. Ne sit homo sicut camaleon qui mutat colorem secundum mutacionem colorem,[[3]](#footnote-3) Tob. 4[:18]: *Noli manducare et bibere cum peccatoribus*. Verumptamen Christus Luc. 15[:2]: peccatores recepit et manducauit cum illis ut sic inuitaret eos ad bonum, nec econtro. Ipsi eum ad malum. Quinto, ne sit preuencio temporis ne sit homo sicut prouerbium, Eccli. 10[:16]: *Væ, terra, cujus rex puer est,* etc.

¶ Circa manducacionem sacramentalem tria exiguntur. Primum ut antecedens quod est dilectio caritatis gemme. Nam cum eukaristia sit sacramentum amoris et vnionis, cibus autem cibata vnitur non erit eukaristia nisi unitorum per amorem, Matt. 26[:26]: *Accipite, et* manducate ex hoc omnes,etc.

¶ Aliud est communicans, scilicet, commemoracio deuota Dominice passionis, 1 Cor. 11[:26]: *Quotiescumque manducabitis panem hunc,* etc.

¶ Tercium, velut consequens est adepcio uite eterne, sicut enim cibus corporalis ordinatur ad vitam transitoriam sic cibus ille ad eternam, Joan. 6[:55]: *Qui manducat carnem meam, et bibit meum sanguinem*, scilicet, digne, *habet vitam æternam,* scilicet, in spe.

¶ Circa manducacionem celestem, nota quod appetenda est eo quod delectet sine periculo, [2] Esdr.. 8[:10]: Dies hec Domine sanctus est manducare *pinguia*. Secundo, quia saciat sine fastidio, Psal. [77:25]: *Panem an-*

/fol. 258ra/

*gelorum manducavit,* etc. Tercio, quia abundat sine termino, Joan. 6[:41, 52]: *Ego sum panis vivus, qui de cælo descendi. Si quis manducaverit,* etc. Luc. 14[:15]: *Beatus qui manducabit panem in regno* celi.[[4]](#footnote-4)

1. sunt ] Lambeth, F 128 *om.* F 80. [↑](#footnote-ref-1)
2. odio ] Lambeth, F 128 *om*. F 80. [↑](#footnote-ref-2)
3. colorem ] F 128 *corr.* oculorum F80, Lambeth [↑](#footnote-ref-3)
4. celi ] *add.* F 128: Plus de manducare uide supra c. [67] Comedere. [↑](#footnote-ref-4)